Hermann Ungar

Hermann Ungar (Boskovice, 20 april, 1893 – Praach, 28 oktober, 1929) wie in Moravysk Dútsktalige skriuwer en in amtner by it Tsjechoslowaaksk Ministearje fan Bûtenlânske Saken. 

 Libben 
Ungar kaam út in begoedige joadske famylje. Syn heit wie boargemaster fan de ôfskiedene joadske mienskip fan Boskovice yn Súd-Moraavje en hie in distillearderij.

Ungar waard troch Thomas Mann as in grut skriuwer priizge. Syn romans binne beynfloede troch it ekspresjonisme en de psychoänalyse. Syn wurk, lykas 'De Skeinden', docht somtiden oan dat fan Franz Kafka tinken.
Ungar jildt as in Einzelgänger yn it Praachse literêr fermidden fan in Franz Kafka, Franz Werfel, Ernst Weiß en Max Brod. 

Ungar studearre in blaumoandei letterkunde yn Berlyn, doe rjochten yn München en letter oan de universiteit fan Praach en wie dêr in warber lid fan de joadske studintebeweging Barissia. Hy promovearre yn april 1918. Yn de Earste Wrâldkriich rekke er ferwûne oan it Eastfront. De ferwoasting op it slachfjild fan minske en bist hat syn wurk tige beynfloede. 

Yn novimber 1922 boaske er Margarethe Weiss. Hja krigen twa soannen, Thomas (1923) en Alexander Mattias (1929).

Ungar stoar, noch mar 36 jier âld, yn 1929 oan in akute blinetermûntstekking yn in Praachsk sikehûs. Hy hie de gong nei dokter útsteld omt er earst mei sionistyske freonen nei Palestina woe. Hy leit te hôf op Malvasinka yn Praach.

 Wurk 
 Knaben und Mörder (1920)
 Die Verstümmelten (1923, roman)
 ''Die Klasse (1927, roman)
 Der rote General (1928, toanielstik)
 Die Gartenlaube (1930, toaniel)
 Colberts Reise (1930, koarte ferhalen)

 Literatuer 
 Carina Lehnen: Krüppel, Mörder und Psychopathen: zu Hermann Ungars Roman „Die Verstümmelten“. Igel, Paderborn 1990, ISBN 3-927104-09-4. 
 Manfred Linke: Hermann Ungar. Eine Einführung in sein Werk und eine Auswahl. Steiner, Wiesbaden 1971.
 Dieter Sudhoff: Hermann Ungar. Leben – Werk – Wirkung. Würzburg 1990.

 Sjoch ek 
 Tsjechyske skriuwers
 It neiwurd fan 'De verminkten' troch Jürgen Serke. Pandora Pockets, Utjouwerij Contact, Amsterdam. (ISBN 90-254-5503-4).

 Keppeling om utens 
 Ungar's biografy by Twisted Spoon Press, Praach
 Hermann Ungar by Projekt Gutenberg

Kategory:Tsjechysk amtner
Kategory:Tsjechysk romanskriuwer
Kategory:Tsjechysk koarte-ferhaleskriuwer
Kategory:Tsjechysk toanielskriuwer
Kategory:Tsjechysk publisist
Kategory:Tsjechysk skriuwer yn it Dútsk
Kategory:Tsjechysk persoan fan Joadsk komôf
Kategory:Moravysk persoan
Kategory:Persoan berne yn 1893
Kategory:Persoan stoarn yn 1929